Kaukolämmön hinnoittelu perustuu lämmön tuotannon ja jakelun kustannuksiin. Hinta muodostuu energiamaksusta ja vesivirtamaksusta. Energiamaksulla katamme lämmön tuotantoon ja siirtoon liittyviä muuttuvia kuluja. Näitä kuluja ovat muun muassa käyttämiemme energialähteiden kulut, energiaverot, päästöoikeudet ja sähkönkulutus. Kiinteähintaisessa kaukolämmössä suojaamme lämmöntuotannon kustannuksia seuraavalle kolmelle vuodelle, ja voimme tätä kautta tarjota muuttumattomat kausittaiset energiamaksut. Energiamaksut sisältävät suojauksen kustannukset ja mahdollisen sääriskin. Vesivirtamaksulla varmistamme häiriöttömän lämmöntoimituksen ja huolehdimme, että lämpöä riittää kaikille kylmimmilläkin pakkasilla. Maksun avulla katamme kaukolämmön tuotannon ja siirron kiinteitä kustannuksia, kuten tuotantolaitosten ja verkoston investointeja sekä kunnossapitoa. Vesivirtamaksun suuruus riippuu rakennustyypistä ja kiinteistön tarvitsemasta lämpötehosta. Kiinteähintaisessa kaukolämmössä vesivirtamaksu on sama kuin Kaukolämpötuotteella.